«Аманқарағай ауылдық округінің әкімі аппараты» ММ «Бөбек» Аманқарағай бөбекжай-бақшасы» МКҚК

**Ортаңғы топ балаларына арналған ашық сабақ конспектісі**

**Тақырыбы: «Сиқырлы сөздер»**

Дайындады және өткізді:

педагог-психолог Жолмагамбетова А.М.

2019-2020 оқу жылы

**Ортаңғы топта әлеуметтену бойынша педагог-психологтың сабағы**

**Сабақтың мақсаты:**

Мәдениетті сөйлеу дағдысын дамыту.

**Сабақтың міндеттері:**

- коммуникативті қабілеттерді дамыту;

- ерікті зейінді дамыту;

- тірек-қимыл жүйесін дамыту.

**Құрал-жабдықтар:** ойыншық қоян.

**Сабақтың барысы:**

**Сәлемдесу.**

Психолог балалармен шеңбер құрып, және ол бүгін жалғыз емес, ал қоянмен келгенін хабарлайды.

Қоян балалармен амандасады және әр баланың атын сұрап, танысады.

**Негізгі бөлім.**

***Қоян:***

*-* Балалар, мен сендерге бір себеппен келдім, сендерден маған көмектесулеріңді сұраймын. Біздің орманда барлық жануарлар өте мейірімді, жақсы және сыпайы. Олар көптеген мейірімді, сыпайы сөздерді біледі, мысалы: рахмет, өтінемін, сәлеметсіз бе, сау бол, кешіріңіз. Бұл сөздер өте көп, мен қай сөзді, қашан айту керектігін шатастырып отырмын. Сендер маған оны анықтауға көмектесесіңдер ме? *(балалардың жауабы: иә)*

- Жақсы, балалар! Айтыңдаршы, сендер балабақшаға барып, топқа кіргенде не айтасыңдар? (*балалардың жауаптары: сәлеметсіз бе, сәлем, қайырлы таң)*Ал тамақтанып болған соң, «рахмет» деп айтасыңдар ма? *(балалардың жауабы: иә).* Егер сендерге серуенге киінуге, бауларыңды байлап, бас киімдеріңді киюге көмектессе, не айту керек? (балалардың жауабы: рахмет). Демек, егер біреу сізге жақсылық жасаса немесе сізге көмектессе, «рахмет» деп айту керек! Мен есіме сақтадым! Егер біз бір нәрсе сұрағымыз келсе, қандай сөз айту керек? (балалардың жауабы: өтінемін). Ал егер сіз байқаусызда біреуді ренжітсеңіз немесе немесе итеріп кетсеңіз, не айту керек? (балалардың жауаптары: кешірім сұрау керек, «кешіріңіз», «айып етпеңіз» деп айту керек). Ал үйге қайтар кезде, балабақшада қалған балаларға не айту керек? (балалардың жауабы: сау болыңыз!)

- Қандай ғажап! Мен енді барлығын есіме сақтадым, ал енді «Өтінемін» ойынын ойнайықшы.

**«Өтінемін» ойыны.**

***Қоян:***

- Балалар, мен сендерге әр түрлі тапсырмалар беремін, сендер оларды орындайсыңдар, бірақ тек мен «өтінемін» дегенде. Егер мен бұл сиқырлы сөзді айтпасам, сендер орындарында тұрасыңдар.

Өтінемін, қолдарыңды белдеріне қойыңдаршы;

Өтінемін, отырыңдаршы;

Өтінемін, тұрыңдаршы;

Қолдарыңды жоғары көтеріңдерші;

Өтінемін, айналыңдаршы;

Өтінемін, бір аяқпен тұрыңдаршы;

Секіріңдерші;

Өтінемін, қолдарыңды жоғары көтеріңдерші;

Өтінемін, күлімдеңіздерші.

- Жарайсыңдар! Балалар орындарына отырыңдар. Балалар, сендер білесіңдер ме, менің достарым, кірпі мен тиін, менің кейде жаман қылықтар жасайтынымды айтады, маған көмектесіңдерші, қандай қылық жақсы, қайсысы жаман екенін, оны қалай жасауға және қалай жасамау керектігін айтып жіберіңдерші.

Кәне, мен қандай іс-әрекет жасайтынымды айтайын, ал сендер егер бұл жақсы қылық болса, қолдарыңды шапалақтаңдар, ал егер жаман қылық болса, аяқтарыңды тыпырлатыңдар.

Мен кездескен кезде амандасамын;

Мен итеремін және кешірім сұрамаймын;

Мен әжеме көмектесемін;

Маған сыйлық сыйлаған кезде, мен «рахмет» деп айтамын;

Мен біреу сөйлегенде, оның сөзін бөлемін;

Мен жаман сөздер айтып, мазақтаймын;

Мен анам мен әкеме көмектесемін;

Мен кетер кезде, «сау болыңыз» деп айтамын.

- Рахмет сендерге балалар! Сендер бүгін маған үлкен көмек бердіңдер!

***Психолог:***

- Ал, балалар, қоштасарда біз «Мен сияқты жаса» ойынын ойнайықшы, біз сендермен бірге ойнаймыз, ал қоян бізге қарап отырады.

**«Мен сияқты жаса» ойыны**

Менің артымнан қимылдарды қайталап отырыңдар:

Егер саған ұнаса, осылай жаса, секіреміз;

Егер саған ұнаса, осылай жаса, айналамыз;

Егер саған ұнаса, осылай жаса, отырып тұрамыз;

Егер саған ұнаса, осылай жаса, өз-өзімізді құшақтаймыз;

Егер саған ұнаса, осылай жаса, шапалақтаймыз;

Егер саған ұнаса, осылай жаса, бір-бірімізге күлімдейміз;

***Қоян:***

- Балалар, сендерде қонақта болған жақсы, бірақ менің үйге қайтуым керек, рахмет сендерге! Сау болыңдар, балалар!

***Психолог:***

- Міне, сабақ та өтті,

Келесі кездескенше.

Барлық достарға айтамыз,

«Келесі жүздескенше!»